Barakaldo
Store norske leksikon,Geografi,Verdens geografi,Europa,Spanias geografi
Barakaldo er en by i Baskerland i det nordlige Spania som ligger i provinsen Vizcaya, rett ovenfor Río Nervións utløp i Biskayabukta. Innbyggertallet er 100 400 (2018). Byen er forstad til Bilbao.
Byen var kjent som Spanias viktigste jernsenter og stålsenter på 1800- og 1900-tallet. Inntil slutten av 1900-tallet ble det drevet betydelig fremstilling av råjern, stålrør, maskiner og utstyr til skipsbyggingsindustrien, men mange fabrikker er i dag stengt på grunn av den kriserammede industrien. Store industriområder er omgjort til boligområder.Barakaldo ligger langs Jakobsveien (spansk: Camino de Santiago). Les mer i Store norske leksikon Spanias geografi